רקלה ברוני

רקלה ברוני (באיטלקית: Rachele Bruni; נולדה ב-4 בנובמבר 1990) היא שחיינית מים פתוחים איטלקייה, סגנית אלופה אולימפית (ריו דה ז'ניירו 2016) ובעלת מדליית ארד מאלופת העולם (קוואנגג'ו 2019) במשחה ל-10 ק"מ. היא 8 פעמים אלופת אירופה בשחייה במים פתוחים.

ביוגרפיה 
ברוני נולדה וגדלה בפירנצה.

2011
באוניברסיאדה שנערכה בשנג'ן, הרפובליקה העממית של סין בשנת 2011 זכתה ברוני במדליית זהב במשחה ל-10 ק"מ בתוצאה של 2:06:49.31 שעות.

2016

סגנית אלופה אולימפית
באולימפיאדת ריו דה ז'ניירו (2016) זכתה ברוני במדליית כסף במשחה ל-10 ק"מ בתוצאה של 1:56:49.5 שעות, אחרי שרון ון רוונדאל מהולנד (1:56:32.1 שעות) ולפני פוליאנה אוקימוטו מברזיל (1:56:51.4 שעות). את המשחה היא סיימה שלישית אחרי אלופת העולם אורלי מולר מצרפת, אך מולר נפסלה לאחר שחסמה ודחפה את ברוני בנגיעת הסיום.

2017
באליפות העולם שנערכה בבודפשט, הונגריה ביולי 2017 זכתה ברוני במדליית ארד במשחה הקבוצתי ל-5 ק"מ ביחד עם ג'וליה גבריאלסקי, פדריקו ונלי ומריו סנזולו בתוצאה של 54:31.0 שעות, אחרי צרפת (54:05.9 דקות) וארצות הברית (54:18.1 דקות).

2019
באליפות העולם שנערכה בקוואנגג'ו, קוריאה הדרומית ביולי 2019 זכתה ברוני בשתי מדליות, כסף וארד. מדליית כסף במשחה שליחים ל-5 ק"מ ביחד עם ג'וליה גבריאלסקי, דומניקו אצ'רנצה וגרגוריו פלטריניירי בתוצאה של 53:58.9 דקות, אחרי גרמניה (53:58.7 דקות) ולפני ארצות הברית (53:59.0 דקות) ובמדליית ארד במשחה ל-10 ק"מ במים פתוחים בתוצאה של 1:54:49.9 דקות, אחרי שין שין מסין (1:54:47.2 שעות והיילי אנדרסון מארצות הברית.

חייה האישיים 
את מדליית הכסף האולימפית שבה זכתה ברוני באולימפיאדת ריו דה ז'ניירו (2016), היא הקדישה לבת הזוג שלה ובכך הייתה לספורטאית האיטלקייה הראשונה שזכתה במדליית אולימפית שיצאה מהארון כלהט"בית.

קישורים חיצוניים

שחייניות חופשי
שחייני מים פתוחים איטלקים
שחייניות להט"ביות
ספורטאים להט"בים איטלקים
שחייניות באולימפיאדת ריו דה ז'ניירו (2016)
אלופות האוניברסיאדה: שחייניות
זוכות מדליית כסף אולימפית מאיטליה
זוכות מדליית כסף אולימפית: שחייה
איטלקיות שנולדו ב-1990
איטלקים שנולדו ב-1990